Missatge: Històricament, al menys des de la industrialització de Catalunya, no queda tant clar que s'hagin perdut diners. El mercat espanyol ha estat sempre el nostre principal comprador, el que ha garantit el procés industrial. Mira't-ho més com un pacte. Potser ara ens és una llosa, per la globalització i per la crisi, però històricament ha tingut la seva cara positiva. També negativa, és clar. Però cal tenir en compte que la burgesia catalana ha estat històricament espanyolista, alguna raó tindrien. No seguim a Espanya només per culpa dels bombardejos.

Resposta: Home, aquesta teoria del 'pacte' i del 'saldo comercial' que equilibra el dèficit fiscal és el discurs de l'espanyolisme tronat. Quan tu tens una empresa i poses productes al mercat no tens cap pacte amb ningú que te'n garanteixi les vendes. Això és fals i econòmicament trampós. Ningú t'obliga a produir. Ningú està obligat a a comprar-te. Així com ningú els obliga a ells a no produir tampoc. L'empresariat i sobretot, el petit botiguer, sempre s'ha escudat en teories absurdes que no responen ni a la llei del mercat ni a la realitat comercial. És com quan ara es queixen els empresaris de la taxa turística dient 'que les seves vendes cauran en picat'. Qualsevol persona sap que això no és cert. O quan fa ja trenta anys es van començar a peatonalitzar els centres de les nostres ciutats. Saps que el carrer Portaferrissa de Barcelona hi passaven els cotxes i quan es va iniciar el projecte de peatonalitzr-lo tots els comerciants es van revoltar perquè deien que els arruïnarien? Proposa'ls ara de que hi tornis a passar? Et prendrien per boig...